A Armènia també busquen tresors inexistentsKenan és un home de cara colrada pel pedregar en què es mou. De mostatxo abundant i barba espessa. Cada dia marxa de casa a les cinc del matí amb les seves vaques i les de la resta del poblet on viu i les porta a pasturar al sud de la província fins que es pon el sol, cap a les sis de la tarda. L'acompanyen el seu germà i un dels seus vuit fills a cavall d'un burro. Durant el dia s'alimenten d'una fogassa de pa, el formatge típic de Kars -sec, molt salat i trenat en fils- i innombrables tasses de te que preparen a la tetera que bull sobre fogueres fetes amb matolls de farigola. A casa hi ha 30 boques per alimentar.Per la seva rudesa de pastor kurd, estranya el candor amb què extreu de la seva basta jaqueta un paper doblegat i envellit, però protegit amb un mocador de tela. És el mapa d'un tresor. El va trobar sota una pedra amb inscripcions en armeni i creu que el conduirà a una fabulosa reserva d'or. «Encara no hem trobat res», es lamenta amb pena. Per això no vol que ningú el fotografiï amb el seu preat mapa.Existeix la llegenda que els armenis, al fugir quan eren perseguits per l'Exèrcit otomà entre els anys 1915 i 1920, van enterrar les seves joies i fortunes en diversos amagatalls, i per aquest motiu a tot Turquia hi ha buscadors de tresors que intenten trobar-los.Kars, la ciutat que va immortalitzar el premi Nobel Orhan Pamuk a la seva novel·la Nieve, és una població que encara conserva el gust rus de l'època en què es trobava sota domini tsarista i armeni (1878-1920). Ramazan fa anar el volant per les seves avingudes plenes de clots explicant cada monument de la ciutat. Assenyala l'antiga escola, un emmerletat edifici decimonònic de pedra cendrosa, on ell va estudiar: «Allà s'hi va trobar or fa molts anys. Encara ara, molts destrossen les seves cases per intentar trobar les joies que van deixar els russos i els armenis als falsos sostres, entre les parets i sota el paviment».Esperant la sortEl mateix passa a la resta de la província. Algú s'ha divertit fent proves de tir amb el cartell que assenyala el camí cap al poble de Karabag, 3 quilòmetres. És un poblet de cases baixes que tenen jardins demarcats amb qualsevol tros de metall. Els nens xipollegen en pilotes al riu mentre intenten pescar amb les seves manetes nues algun peixet amb el qual poder matar el cuc de la fam. El petit Özgür, també kurd, explica als visitants que a les catacumbes de la semiderruïda església, situada a set quilòmetres del poble sobre la infranquejable frontera amb la República d'Armènia, algú va trobar l'or dels armenis i va ser capaç de posar-lo en un lloc segur en un altre amagatall abans que alertessin les autoritats: «L'Estat no ens deixa buscar a cap més lloc».Ningú vol que se'l convenci del contrari, del fet que potser els rumors sobre l'or armeni no són res més que exageracions. En una província castigada pel fred i la desocupació, l'esperança de sortir de la misèria amb un cop de sort és un dret de tothom. Són, al cap i a la fi, llegendes de pobres.Andrés Mourenza. El Periódico. (Titol canviat)\nLes falses baies tibetanes, sense demostrar les seves virtuts, captiven el consumidorS’associa a puresa i senzillesa; la informació arriba al marge de les vies oficials, mentre que La Casa del Tibet a Barcelona afirma que mai les han certificatNo les has provat? No les coneixes? Són roges, seques, no saben ni bé ni mal i van genial per a dormir. Escolta, són pura energia". Milers de persones han pogut sentir o llegir en el seu Facebook aquest tipus de comentari en els últims mesos. I si estan més al dia, potser en els últims dos anys. Les baies de Goji han superat totes les expectatives. La recomanació entre amics ha recorregut Occident i als Països Catalans és el producte estrella de molts supermercats d’alimentació biològica. També en la xarcuteria del cantó és possible emportar-se un paquetet, a vegades a granel, entre els 100 grams de paté i els 300 del chopped. Són el fruit d’un arbust que creix en l’Himàlaia a molta altura, que no han de tocar mans humanes perquè no perden el seu color i les seves extenses propietats, com regular el flux d’energia vital i enfortir la ment, o augmentar la immunitat i posar fi als signes d’envelliment, millorar la vista, regular tant la son com la gana, cuidar els ronyons i el fetge.Les més prestigiades porten un segell de "Tibet Authentic" i les garanteix el Col•legi de Metges Tibetà, que, segons es pot llegir a Internet, és una entitat sòcia d’una les principals empreses dedicades a l’aliment. "Els lames tibetans no les coneixen, així que no sabem qui les certifica", explica amb calma Thubten Wangchen, director de la Casa del Tibet a Barcelona. "Tampoc han estat mai part de la dieta del Dalái Lama". El mateix comenten viatgers habituals del Tibet. Allí no es veuen, excepte en les botigues xineses. "Va venir gent ací (a la Casa del Tibet) a ensenyar-nos les baies, inclús ens van regalar uns paquets. Crec que tenen moltes vitamines i no sé què més. Els xinesos han trobat un bon negoci, sembla. I com el xinés no significa per a molts qualitat, crec que diuen que provenen del Tibet perquè els pareix que té més prestigi", raona Wangchen.L’OCU va denunciar a principis d’estiu excés de pesticides i metalls pesats en algunes marques i va demanar a les autoritats sanitàries la seva retirada. "És cert que totes les analitzades eren xineses, però estan en el mercat igual que les tibetanes", comenta el responsable de comunicació de l’OCU, Antonio Joia. "Que no es deixen entabanar per un preu tan alt (costen 24 euros el quilo)", demana als consumidors el representant de l’OCU.L’Agència Espanyola de Seguretat Alimentària (AESAN) va decidir no actuar: "Amb relació als metalls pesats, tenint en compte que es presenta com a producte dessecat i d’acord amb els límits establerts a la legislació europea vigent, no se sobrepassen els valors permesos. Amb relació als plaguicides, es troben dins dels límits legals, a excepció d’una mostra que supera el límit establert per a un plaguicida en una centèsima". Van aclarir també en la seva resposta que no hi ha cap risc immediat per a la salut i, de pas, " que no hi ha evidències científiques que avalen la publicitat sobre els efectes saludables"."Nosaltres vam saber d’elles (de les baies) i del problema de contaminació per preguntes de pacients", reconeix la doctora Ana Alesón, secretària de la secció de metges naturistes del Col•legi de Metges de Barcelona. "És un potent antioxidant, però tampoc hi ha tants estudis seriosos. Són en aquest sentit com els nabius i altres fruits rojos dels nostres boscos. Recomanem que, si els agraden, opten, almenys, per les baies de cultiu biològic".Aquest és un altre problema. "No hi havia manera que et garantiren res sobre el seu origen i cultiu", admet Tomás Redondo, directiu de Natursoy, una de les principals empreses d’aliments biològics d’Espanya. "Així que no les vam portar". En algun paquet hi ha algun aval biològic. En la majoria, per a sorpresa dels propis venedors, res.Com explicar en l’època del màxim control i de qualsevol classe de garanties (les cremes anticel•lulítiques i els iogurts anticolesterol han de demostrar que funcionen si volen dir-ho en la seva publicitat) que uns fruits rojos, secs, llunyans i sense garanties comprovables triomfen entre la població millor informada?Les baies van adornades de puresa, senzillesa, origen natural, "La vida és cada vegada més complexa, hi ha menys temps lliure, no és sorprenent que ens atregui quelcom que ho soluciona tot, que et promet beneficis. A més ,ho saps per Internet, no a través dels desprestigiats experts i mitjans oficials", reflexiona el filòsof Jordi Pigem. Al seu parer, sumen ambdós corrents: la del desig de coses pròximes, sense tecnologia, sense intermediaris, pures, orientals, autèntiques i la de l’actual desprestigi dels mitjans oficials, "que comprèn des de la grip A fins a la justícia passant pels polítics. Per això també la societat s’apunta cada vegada més al tai-txi, al ioga o als aliments naturals. Fa 20 anys era impensable", recorda Pigem."Quan portes dos anys de crisi, el consumidor està desitjós de novetats", afegeix Carles Torrecilla, professor de direcció de màrqueting d’Esade. "Fins llavors, tot eren llançaments i amb la crisi es va reduir el personal, els preus, els estocs i els nous productes. El consumidor havia viscut en una espiral d’innovació i estava desitjós; terreny abonat".I també ho explica el que Torrecilla denomina màrqueting viral: "Fins fa deu anys només comunicaven amb el consumidor les marques i de manera massiva. L’explosió de comunicació per Internet multiplica cada consell d’amic, el boca orella i sense mediació, sense cap filtre. L’expansió té un impacte brutal". resumeix l’expert. Original de Ana Macpherson a La Vanguardia, amb petites modificacions. Títol canviat. # posted by Mistèric : 8:12 a. m.\nEntre la superstició i la intolerànciaEstranyesa a Argentina per un cas d’espiritisme i presumpta possessió diabòlicaEstranys successos van començar a eixir a la llum en Pas de la Pàtria (Argentina) després d’haver-se conegut el cas d’un jove de 16 anys que estaria “endimoniat”. Veïns del lloc i fins a la mare del jove van donar testimonis esgarrifosos sobre jocs diabòlics i macumba, i del grup de joves que estaria darrere d’estes pràctiques fosques. Expliquen els pobletans que al començament del passat mes de juliol van aparèixer restes d’un enorme ritual de màgia negra o macumba en un camí solitari de la població. Els relats donen compte de desenes de gallines mortes, botelles de whisky, mandonguilles i altres elements abandonats sobre un drap roig, enmig del camí a Punta Esglésies.Un periodista del lloc va recordar que fa deu anys una història semblant havia generat por en tot el poble. En aquella oportunitat, una dona del Pas també hauria sigut posseïda per un esperit o dimoni. Aquell cas va arribar inclús a la televisió nacional. Mentre aquests misteriosos relats proliferen a la localitat, la família del jove “endimoniat” busca respostes que la medicina no li va poder donar. Ell està mut fa dos setmanes i prostrat en el seu llit. “Només rep a alguns amics i el seu únic gest és estrènyer-los a ells les mans, com demanant ajuda”, va relatar sa mare, Carmen Sena. La dona va confirmar que el noi va rebre tractament mèdic, però que “cap estudi va servir” per a determinar el seu estat. Per això és que, fa ja temps, el rector de la localitat i un col·laborador seu (que ningú va poder identificar) visiten el xic en la seva diminuta i humil casa. Les visites són quasi periòdiques.Els “obscurs”En els relats que va poder arreplegar aquest mitjà, molts coincideixen en l’existència d’un grup de joves descrits com “molt estranys”. Es tracta de set xics que assisteixen a l’única escola secundària del poble i que sempre es van caracteritzar per caminar molt pel carrer i no parlar amb ningú. Un d’ells era el fill de Carmen Sena. La dona el va definir com “un noi que no parlava amb ningú, que no explicava els seus problemes i que l’única cosa que li preocupava era treballar”. L’adolescent va començar a sentir-se malament el 25 de maig. Carmen va relatar a La República que “un dia no es va alçar més del llit”. En aquest temps, va deixar de parlar amb la seva família i només es va comunicar amb alguns dels xics de l’estrany grup. Curiosament, i a pesar que Carmen i els veïns amb què va parlar aquest mitjà pareixen conèixer bé els joves, ningú va voler identificar-los. Encara que es va poder saber que un d’ells seria fill d’una personalitat de la població turística.Que la història del fill de Carmen Sena s’hagi conegut és, en gran part, mèrit del periodista Pedro Barboza, conductor radial al lloc des de fa anys. Al maig va arribar als seus coneixement el cas d’un noi que tenia una estranya malaltia, que no li permetia parlar ni alçar-se del llit, i que els metges a qui havia consultat la família no li trobaven res.Barboza es va assabentar també de que la humil família tenia problemes per a pagar estudis més complexos i costosos, amb els quals determinar el patiment del seu fill. Va ser així que va començar a realitzar una campanya pública de solidaritat amb Carmen, el seu marit i el seu fill. Al temps, va descobrir que darrere d’aquest curiós cas hi havia una misteriosa trama. Va escoltar que el menor estranyament malalt i els seus amics practicaven habitualment jocs relacionats amb la màgia negra, l’obscurantisme o l’adoració d’esperits o dimonis.La República va dialogar amb Barboza que, després de repassar els successos, va descobrir que esta no és la primera vegada que en Pas de la Pàtria es parla d’un poblador posseït pel dimoni. El periodista va recordar que “fa deu anys va passar el mateix”. Segons va explicar, en aquella oportunitat, es va tractar d’una dona que hauria quedat presa d’un esperit. També va tenir estranys símptomes que els metges no van poder determinar a quina malaltia o patologia responien. “El cas va ser molt comentat en tota la província i la regió. La noia estava molt malament. Em recordo que al poble va venir gent de (el periodista) Mauro Viale per a filmar-la”, va explicar Barboza.Font: La República


Hotel Torremirona | TreballemGi\nAllotjar-se a TorreMirona Golf & Spa Resort no és una experiència qualsevol. Totes i cadascuna de les nostres estades tenen un objectiu primordial: oferir-li la possibilitat de desconnectar del seu dia a dia enmig de l’entorn natural i paisatgístic privilegiat que ofereix l’Empordà, on cada racó, cada espai i cada activitat representen un autèntic luxe.\nEsculli entre una de les habitacions del TorreMirona Relais Hotel Golf & Spa, un majestuós hotel de 4 estrelles amb un servei de restauració i allotjament, o un dels luxosos apartaments de l’Aparthotel TorreMirona Vila-Birdie i preparis per gaudir de la nostra situació, la nostra gastronomia, les nostres instal·lacions i de la tranquil·litat que ofereix el nostre camp de golf.\nI tot al costat de Figueres, ciutat natal de Salvador Dalí i epicentre del seu art, de les increïbles platges i cales de la Costa Brava, de les imponents muntanyes dels Pirineus i de pobles medievals com Besalú. L’Empordà en tota la seva essència.


Èxit d'un fàrmac contra un tumor gastrointestinal poc freqüent | betevé\nFins ara no hi havia cap tractament efectiu per a aquest tipus de càncer, i els pacients sobrevivien poc més d'un any\nRedacció | dimarts, 30 de juny del 2020, a les 08.54\n(ACN) Un estudi internacional ha demostrat la seguretat i l’eficàcia d’una nova teràpia, anomenada avapritinib, dirigida a tractar tumors avançats de l’estroma gastrointestinal (GIST) amb una mutació concreta, la PDGFRA D842V. El fàrmac ha induït la reducció del tumor en 55 dels 56 pacients que han participat en l’estudi. El Vall d’Hebron Institut d’Oncologia (VHIO) ha format part del treball, que ara s’ha publicat a la revista ‘The Lancet Oncology’.\nEl GIST, un tipus de sarcoma, és un tumor molt poc freqüent i això fa que, fins ara, hi hagi pocs estudis clínics per trobar-hi fàrmacs. Representa entre un 1 i un 3 % dels tumors malignes gastrointestinals. D’aquests, els que tenen aquesta mutació PDFRA D842V encara són menys: només representen el 5 % de tots els tumors GIST. Fins ara els pacients que tenien el tumor amb aquesta mutació concreta no es beneficiaven dels tractaments existents i sobrevivien poc més d’un any.\nAra l’assaig del tractament està en fase I i se n’està avaluant la seguretat. El nou fàrmac ha estat aprovat fa poc per l’Administració d’Aliments i Medicaments dels Estats Units (FDA), i està en fase de revisió per part de l’Agència Europea de Medicaments (EMA).


10 podcast en valencià que has conèixer\nCèlia Cerezo | 22 novembre 2016\nCèlia Cerezo - 22 novembre 2016\nInternet ho està revolucionant tot. I quan es diu tot, no només parlem de la imatge i el vídeo, sinó del so, de la ràdio. Fa pocs anys va nàixer el fenomen podcasting, una paraula anglesa composta per “iPod” i “Broadcasting”, que significa “emissions”, encunyada el 2004 per un periodista britànic, Ben Hammersley. La ràdio ja no és unidireccional, fugaç i limitadament participativa. Ara, amb les diferents plataformes podcast podem escoltar la ràdio a la carta, no només aquells continguts volcats de la ràdio analògica, sinó peces creades específicament per a la web. Les podem compartir, comentar, valorar i reescoltar.\nDavant d’este fenomen que ja compta amb vora 60 milions d’escoltes totals mensuals a Espanya segons dades d’Ivoox, la Revista Tresdeu, junt amb la complicitat de 5 podcasters valencians, vam organitzar el proppassat 19 de novembre les primeres jornades de Podcasting: nous formats per una nova ràdio. Però quins exemples de podcasts en valencià podem seguir? Humor, política, sexe, cinema, ací tenim podcasts sobre tot tipus de tema i per a tothom. Alguns d’ells provénen de la ràdio municipal analògica, d’altres de ràdios universitàries i, fins i tot, d’ex treballadors de l’extinta RTVV. Pren nota:\nEls de Kalebarraka són els reis de les xarxes socials, tots uns influencers que compten amb més de vint-i-cinc mil m’agrada a Facebook. Cada setmana, des de Ràdio Godella, el programa liderat per Pau Pikonenko ens porta l’humor més crític i sense filtres del País Valencià, amb entrevistes, música i col·laboradors fixes.\n2. Colp a Colp\nLa pilota valenciana és l’esport autòcton per excel·lència. Tenim tot un star system de pilotaris: Genovés, Genovés II, Anabel, Amparo, Puchol II, Moltó i un seguit de jugadores més. En l’article “Com informar-se sobre pilota valenciana?” ja es van dir els mitjans que n’informen sobre el món pilotari. Un d’ells és el programa Colp a Colp, un format setmanal emés a Ràdio Godella, fruit de la col·laboració entre Pilotaveu i la mateixa ràdio local.\n3. Comprimits efervescents\nComprimits efervescents, “històries que es dissolen en 2 minuts”, és un projecte de l’ex-treballador de Canal 9, Joan Espinosa. El presentador de La Pobla de Vallbona (Camp de Túria) posa la batuta i veu a este podcast des del setembre de 2016. El seu programa tracta de contar, de manera molt professional, microhistòries a manera d’efemèride. Espinosa rememora efemèrides com l’autèntic esdeveniment social que fóu la primera emissió radiofònica de l’Estat: un 14 de novembre de 1924, a Ràdio Barcelona i amb veu de dona.\n4. La Represa\nDebat i reflexió, La Represa és “un programa de trellat” de periodicitat setmanal, produït també a Ràdio Godella. Cada programa rep la visita d’una personalitat valenciana a la qual se li entrevista en profunditat. Pel programa han passat el Grup Carraixet, Josep Nadal, l’actor de doblatge Francesc Fenollosa o Pere Fuset entre molts altres.\n5. Coctelera 3.0\nUn magazine cultural i d’entreteniment emés a la Llosa FM, ràdio local de la Llosa de Ranes (La Costera) amb un bon grapat de joves al capdavant de la producció. “Cinema, sèries, social media, humor, reportatges, música, tradició…” és el contingut que sacsegen a la Coctelera 3.0 cada dissabte de 12h a 14h.\n6. Massa pa la Carabassa\nEls joves alacantins que fan possible Massa pa la Carabassa no porten ni un any en marxa i ja són ben coneguts en el món podcaster en valencià. Des de la ràdio de l’Escola Politècnica Superior de la Universitat d’Alacant, un grapat dels seus estudiants s’encarreguen cada setmana de fer humor i entreteniment. Amb mitja hora de duració tenen temps de contar les notícies més surrealistes d’arreu del món, portar convidats i fer-los quizs o colar una cançó a petició dels seguidors.\nUn programa nascut també entre els estudis de la ràdio universitària, Ràdio Universitat de València. Mireia Mollar, Senia Mulayali, Vicent Ferrer, Cèsar Porta són els quatre joves valencians i valencianes encarregades de fer el podcast sobre erotisme on pots trobar “des d’un poema amb què dir-li a eixa persona el que tant t’agradaria fer amb ella, fins a entrar en un debat sobre alguna cosa que ni coneixies”. Sexe sense tabús, Luxúria ha posat en marxa també la campanya #ferunavalenciana.\n8. Els Viatges de Carlos Carlos\nEls viatges de Carlos Carlos són l’espai per a la crònica cultural del presentador de la Llosa FM, Carlos Ripolles. Un podcast on les converses amb els protagonistes de l’actualitat, els festivals i la música tenen un lloc privilegiat.\nEl cinema analitzat des del punt de vista, o d’oïda, de la ràdio. Els joves Pablo Plaza i Lluís s’encarreguen de parlar i contextualitzar sobre cinema i sèries durant una hora. Cinestèsia nasqué el 2009 i s’emet a les deferents ràdios de la Xarxa d’Emissores Municipals Valencianes.\n10. El Mural, d’Escola Valenciana\nUn podcast fet amb la diligència i la cura de professionals de l’extinta Ràdio 9. Presentat i editat per Amàlia Garrigós, produït per Escola Valenciana i amb els comandaments tècnics de Pepe Moreno, El Mural s’ha fet durant dos anys amb una periodicitat mensual. Pilota valenciana, llibres, ràdio, música, escola, llengua, mitjans… res s’ha escapat de l’atenció periodística d’Amàlia i un bon grapat de col·laboradors: Pau Vendrell, Xelo Ribera, Esther Altabella, Jordi Cabezas o Cristina Mollà. Amb l’esperit d’Estellés, tot un mural de temes en un ecosistema comunicatiu orfe de mitjans públics.\nTu pots ser l’oient d’estos podcasts, però ara, a través de plataformes com Ivoox, uWhisp, iTunes Soundcloud o Goear, qualsevol ciutadà pot passar de ser receptor d’informació a productor de continguts. Tenint en compte els criteris de qualitat sonora, pots fer ràdio online i tenir centenars o milers de seguidors d’arreu del món. El podcast ha eliminat les barreres geogràfiques de les ondes hertzianes i la ràdio analògica per FM. Ara, el mòbil amb el qual tafanegem a Facebook, tuitegem o parlem amb amics i familiars s’ha convertit en un transistor més del segle XXI.\nCVMC, nova ràdio, Podcast, podcasters, podcasting, Ràdio, RTVV, València\nGimnástica corona la ‘Montaña’\nEstrenem dos cançons del nou disc d’Atlàntic\n4 eines gratuïtes per a escoltar valencià – a poqueta nit - 8 febrer 2017\n[…] variada i, per descomptat, n’hi ha en valencià! La revista digital Tresdeu va fer fa poc un recull de 10 podcast valencians que no vos podeu perdre. N’hi ha per a tots els gustos! A més, si escodrinyeu un poc […]\n5 podcasts que has de seguir i escoltar » Tresdeu.com - 27 abril 2017\n[…] de novembre del 2016, vam fer una primera remesa d’articles. En eixa publicació recomanàrem 10 podcasts en valencià que havies de seguir. Ara, t’ho tornem a posar en safata i et recomanem 5 podcast per a […]\n[…] músics que homenatgen el joc autòcton com el grup VaDeBo o els podcasts sobre el joc autòcton, Colp a colp i El Joc del poble. Ara, la llista s’engrossa amb l’obra de […]\n[…] ha, fins i tot, iniciatives radiofòniques, com els podcast Colp a Colp (Pilotaveu-Ràdio Godella)i El Joc del Poble (Radio Esport València), ambdós programes emesos […]\n3 motius pels quals enamorar-se de la ràdio – Tresdeu.com - 19 juliol 2017\n[…] Eixa és la ràdio, la que no ha canviat gaire. La que es desperta amb tu, t’acompanya en el trajecte al treball o classe i la que et diu «bona nit, demà més». La que et parla a l’orella mentre creues el carrer. La que et deixa tancar els ulls i, amb mil paraules pronunciades, demostrar-te que val més que una imatge de TV. Abans unidireccional i compartida. Ara, fins i tot, la pots escoltar al teu mòbil amb cascos quan i com vulgues: tant analògica, com a la carta a través dels podcasts. […]\n3 motius pels quals enamorar-te de la ràdio – Tresdeu.com - 19 juliol 2017\n[…] segle després del naixement de les ondes hertzianes, quan ha aparegut en escena un nou format: el podcast (iPod + Broadcasting). Ràdio quan, on i com vols. El podcast permet a l’oient triar quan […]


UE Sants-UE Valls: empat insuficient que ho deixa tot igual | eltravesser.cat\nData: 18/04/2021 22:34\nUE Sants-UE Valls: empat insuficient que ho deixa tot igual\nEls vallencs desaprofiten quatre accions de gol per avançar-se i han de salvar un punt al tram final amb una gran intervenció d'Alejo per evitar la victòria barcelonina. Els resultats de la jornada deixen la permanència als mateixos set punts\nDiumenge, 18 d'abril de 2021 a les 22:34h\nUE Valls, Tercera Divisió\nLa Unió Esportiva Valls suma un punt del camp de l'Energia davant de l'equip (UE Sants) que marca la permanència a Tercera Divisió. En una jornada amb diversos empats, els de Joan Pallarès no han pogut aprofitar-ho per retallar distàncies, i la permanència es queda igual que abans de la jornada però amb un partit menys.\nEn el global dels 90 minuts, la UE Valls ha gaudit de millors ocasions per poder obrir el marcador i sumar tres punts que els hagués permès enganxar-se a la quarta posició, i situar-se a cinc punts de la salvació, però la manca d'efectivitat als darrers metres ha provocat que s'hagués de conformar amb un empat i gràcies, ja que als últims instants la UE Sants tindria un remat de cap que podria haver significat la victòria verd-i-blanca.\nLa primera gran ocasió del partit la tindrien els locals. Rubi, en una jugada que arrencava des de banda dreta, combinava amb Ivan, que entrava dins l'àrea amb la pilota controlada i posava a prova a un Alejo que evitava el gol local. Els primers minuts mostrava molta igualtat sobre el terreny de joc, en un joc posicional i amb lluita intensa i amb alternativa en el domini de la pilota.\nAl quart d'hora, Riki ho provava amb un xut llunyà que sortia massa alt, i poc després Miguel, pel Sants provava un xut potent des de la frontal que sortia fora per poc. Després d'uns primers 25 minuts amb més presència local a camp contrari, la Unió Esportiva Valls començava a guanyar terreny. Una falta lateral que acabava amb un xut des de fora l'àrea, i que sortia per sobre dels tres pals, donava un impuls als de Valls.\nEn el darrer quart d'hora de partit els de l'Alt Camp feien un pas endavant i tindrien a tocar el gol, en fins a tres clares ocasions. La primera arribava en un remat de cap de Chiri dins l'àrea a centrada de Riki, però el remat sortia massa creuat. El Valls havia avisat per primera vegada de forma seriosa. La segona en una doble ocasió que no acabava en gol per poc. Miranda, en una centrada per banda esquerra rematava de tisores a l'àrea petita, però el remat topava al cos d'un defensor. Al rebot, Masqué, engaltava de primeres i el xut sortia per sobre del travesser. La UE Valls havia fregat el gol en el tram final del primer temps.\nA la represa, la inèrcia del tram final dels primers 45 minuts es deixava veure per un Valls que tindria dues grans accions. Miranda en un xut a boca de canó que impactava al cos del porter, i, seguidament de Gómez en un xut dins l'àrea que sortia massa desviada.\nA partir d'aquí, el Valls desapareixia en atac i era la UE Sants qui s'apoderava de la pilota. Els barcelonins allunyaven el perill de la seva àrea i passaven a jugar a camp rival, buscant accions per bandes i penjant pilotes, fent treballar la defensa vallenca que evitava accions de perill per part local.\nEls dos equips començaven a moure banqueta, però tot seguia igual. Passaven els minuts i cap dels dos generava perill, exceptuant un xut de Miquel (70') amb molta intensió que refusava la defensa vallenca. La UE Valls, tot i posar pólvora en atac no aconseguia aproximar-se i el Sants s'encallava als darrers metres, però al descompte (91') Batalla estaria a punt de trencar les taules al marcador en un remat de cap que Alejo havia de refusar, en una intervenció providencial.\nS'acabava el partit amb repartiment de punts. El Sants, amb el punt, i veient l'empat entre Figueres i Santfeliuenc segueix ocupant la quarta plaça, mentre que la UE Valls segueix a 7 punts de la permanència, quan resten ara, 8 partits per acabar la temporada.


Sant Boi Notícies – 13ena edició del Fòrum de Comerç\n13ena edició del Fòrum de Comerç\nmay 09, 2017 Comerç i empresa, Negocis Comentarios desactivados en 13ena edició del Fòrum de Comerç\nAquest dimarts 9 de maig a Cal Ninyo (c. Major, 43) comença una nova edició del Fòrum de Comerç, el qual s’emmarca en una de les quatre línies estratègiques que s’estan treballant dins el Pla de Comerç 2020: l’activació comercial.\nEn aquesta 13a edició es conversarà amb en Josep Ametller, propietari de l’establiment Ametller Origen, recentment inaugurat al mercat La Muntanyeta i amb en Mohamed Hammoumana i Carlos Patarro, propietaris de la botiga RunnAir, ubicada al districte de Marianao i amb la M. Carmen Nuñez, propietària de l’establiment Amb Tu, al barri Centre i amb l’Elvira Alcolea i Glòria Cañete, propietàries de l’establiment Bohemian Nature de Ciutat Cooperativa. Quatre experiències molt diferents que han apostat per fer les coses d’una altra manera dins dels seus sectors i ho fan a Sant Boi.\nAquest any, la sessió serà conduïda per la periodista Bibiana Ballbé, especialitzada en el món de la creativitat, i emprenedora de molts projectes interessants relacionats amb la innovació i el talent. Amb tots ells s’intercanviaran experiències i opinions, i es donaran a conèixer vivències comercials de la ciutat que ajudaran a extreure conclusions útils per als negocis santboians.\n14.30 h Presentació del Fòrum a càrrec de l’alcaldessa Lluïsa Moret\n14.40 h Inici de la sessió: Creativitat + Innovació + Talent = Comerç\nJosep Ametller – Ametller Origen\nM. Carmen Núñez – Amb Tu\nMohamed Hammoumana i Carlos Patarro – RunnAir\nElvira Alcolea i Glòria Cañete – Bohemian Nature\nSessió conduïda per la periodista Bibiana Ballbé\n16 h Debat i torn de preguntes\n16.30 h Tancament de la sessió a càrrec de la regidora de comerç, Elena Amat\nAmb tu, Ametller Origen, Bohemian Nature, Fòrum de comerç, Pla de Comerç 2020, RunnAir\nObres per adequar l'entorn dels equipaments de La Parellada BCN Sports Film a Sant Boi


Qui som - Zombi Paella - Juegos de mesa\nZombi Paella S.L.U és una editorial de jocs de taula amb seu a Dénia creada per Enric Aguilar, autor de La Fallera Calavera. A més de publicar-los, també oferim distribució directa dels nostres jocs a les botigues que ho necessiten. Si vols vendre els nostres productes i no saps com, escriu-nos a info@zombipaella.com\nDescarrega el nostre catàleg!\nTenim un supervendes!\nEl joc de La Fallera Calavera es va publicar en 2014 gràcies a una campanya de micromecenatge i, tot i que només està editat en valencià, és actualment un dels jocs espanyols més venuts i ja ha superat les 70.000 unitats comercialitzades i les 10 edicions. El seu èxit ha desembocat en la publicació d’una exitosa novel·la homònima (2015), així com les expansions La Fallera Calavera 2: els ingredients de la discòrdia (2015) i La Fallera Calavera 3: més enllà de la paella (2019) i fins i tot una obra de teatre (2021)!\nZombi Paella té la missió d’oferir entreteniment saludable per a totes les franges d’edats, sempre incorporant un valor afegit. Per exemple amb la divulgació del patrimoni cultural i etnològic de diversos territoris, així com l’aposta per llengües minoritzades (valencià, euskera, gallec). La millor mostra d’això és el nostre joc de cartes “Alakazum! Bruixes i tradicions” (2018). A diferència d’altres editorials de jocs, no pretenem portar productes d’èxit internacional al mercat, sinó que apostem per temàtiques locals i autors autòctons. Si eres autor i tens un prototip d’un joc que pot encaixar amb la nostra editorial escriu-nos a info@zombipaella.com\nL’equip de Zombi Paella\nEnric Aguilar, fundador de Zombi Paella, va nàixer en 1985 en Dénia (la Marina Alta) i és llicenciat en Comunicació Audiovisual. Té àmplia experiència com a redactor i coordinador de redacció en diversos formats, tant en publicacions electròniques com en concursos de televisió. En 2017, arran de l’èxit de La Fallera Calavera, comença a dedicar-se en exclusiva al món dels jocs de taula. En Zombi Paella desenvolupa la funció d’editor i pren totes les decisions estratègiques de l’empresa. A més, en ocasions també fa d’autor desenvolupant els seus propis jocs. Ren Estrugo, animador i grafista, aporta coneixements tècnics a nivell de maquetació. La seua feina és imprescindible en la posada a punt dels arxius finals que s’envien a les fàbriques de jocs de taula. A més, realitza vídeos promocionals, creativitats, etc. i s’encarrega del dia a dia de la distribució dels jocs. Zombi Paella compta amb diversos col·laboradors habituals freelance: Esther Méndez, il·lustradora i animadora audiovisual, ha creat les il·lustracions de La Fallera Calavera, Alakazum! i La Família Hort. A banda, ha posat color a contes infantils i ha animat sèries. Pau Urios (Carrasca Studio) és el responsable del logotip i el disseny gràfic de la web de Zombi Paella, així com de la majoria de jocs de l’editorial. El disseny dels reglaments, packaging, cartes, etc. porten el seu segell. La web de Zombi Paella corre a càrrec d’Adrià Gualde (Carrasca Studio).


En el 50è aniversari de la cèlebre intervenció de Pau Casals a l'ONU, "El documental" recupera "Pau Casals, l'home que va fer sentir el silenci" - TV3\nAvui, a les 22.45, al 33\nPer commemorar el 50è aniversari del discurs de Pau Casals a l'ONU, "El documental", al 33, emet "Pau Casals, l'home que va fer sentir el silenci", un documental que repassa la vida del músic i compositor i que compta amb el testimoni exclusiu de la seva vídua, Marta Casals Istomin\n14/10/2021 - 22.45\nEl 24 d'octubre se celebra el 50è aniversari de l'estrena de l'"Himne a les Nacions Unides", compost per Pau Casals amb lletra del poeta Wystan Hugh Auden, a la seu de l'Organització de les Nacions Unides (ONU). A continuació, Casals va rebre la Medalla de la Pau, en reconeixement a la seva trajectòria personal i el seu compromís per la justícia i per la pau al món, i va oferir un discurs que ja ha passat a la història.\nPer commemorar aquest fet, "El documental" recupera "Pau Casals, l'home que va fer sentir el silenci", un documental dirigit per Jaume Boix, coproduït per TV3 i RBA Continguts i fet amb la col·laboració de la Fundació Pau Casals, la participació directa de la vídua del mestre, Marta Casals Istomin, i que compta amb els testimonis de grans músics.\n('Pau Casals, l'home que va fer sentir el silenci', de Jaume Boix)\nPau Casals va ser un músic importantíssim que ocupa un lloc molt destacat a la història de la música. Però també va ser un símbol perquè va encarnar com ningú i abans que tots la figura de l'artista compromès. Ho va fer fins al punt de sacrificar el seu art, de fer callar la música durant anys i fer sentir un silenci que va ser eloqüent com un clam de llibertat.\nMarta Casals Istomin, vídua de Pau Casals ('Pau Casals, l'home que va fer sentir el silenci', de Jaume Boix)\n"Pau Casals, l'home que va fer sentir el silenci" és una coproducció de Televisió de Catalunya i RBA Continguts Audiovisuals.\nEntrevista a Jaume Boix, director de "Pau Casals, l'home que va fer sentir el silenci"


La Generalitat avança les noves mesures per reduir la interacció social i la mobilitat durant 15 dies\nEn una compareixença feta avui dimecres 14 d'octubre, la consellera de la Presidència, el conseller d'Interior i la consellerea de Salut han detallat les diferents mesures que consideren "imprescindibles" per fer front a la primera embestida de la segona onada de la pandèmia. Aquestes mesures han estat aprovades pel PROCICAT i, en principi, entraran en vigor la nit de divendres, per un període de 15 dies, a l'espera que les ratifici el TSJC (Tribunal Superior de Justícia de Catalunya) i es publiquin al DOGC\nNoves mesures 15 octubre Covid-19\nLa Generalitat de Catalunya ha realitzat aquest dimecres al migdia una compareixença per explicar les diferents mesures que han aprovat conjuntament amb el comitè tècnic del PROCICAT. Segons han explicat els consellers/es, són mesures contundents i el màxim d'acotades en el temps i d'àmbit territorial tota Catalunya però que s'han hagut de prendre davant l'evidència - també a nivell internacional - que en context de creixement intens i precoç són les més efectives.\nSegons han explicat, la situació actual al territori és greu, ja que la Rt (velocitat de contagi) està a 1,4 i per la setmana vinent s'espera un 40% més de positius. A més, en els darrers 7 dies s'han incrementat l'assistència hospitalària tant en llits convencionals com en crítics, l'atenció primària està ocupant el 25% del seu temps en la gestió de la Covid-19 i ja s'ha començat a veure l'impacte en les residènceis de gent gran i l'àmbit educatiu.\nPer tot això, a banda de cribratges dirigits i testos antígens que començaran a fer, han decidit prendre un conjunt de mesures molt estrictes per tal d'avançar-se al màxim i aprendre dels errors del març i així poder frenar l'increment de contagis i fer-ho en aquesta fase inicial de la 2a onada que també es dóna en l'àmbit estatal i europeu i que més enllà de l'afectació epidemiològica comença també a incidir en l'àmbit assistencial. En aquest sentit, doncs, la majoria de mesures van en la direcció de reduir la mobilitat i la interacció social al màxim.\nEs deixa sense efecte les resolucions territorials i la resolució SLT/1429/2020.\nActes religiosos i cerimònies civils limitació aforament 50%\nProhibició ús de les zones recreatives d'ús comú.\nUniversitats tota la docència teòrica passa a virtual.\nLa resta d'activitats com pràctiques, laboratoris, tallers... es mantenen.\nMercats no sedentaris reducció 30% aforament i compliment sectorial.\nMesures de prevenció i higiene en els centres de treball amb priorització de mesures de teletreball i entrades esglaonades. Així com mesures de neteja i ventilació. I mesures de protecció personal (més ampliat que el que teníem).\nSegueixen les excepcions aplicades fins ara. (Transposició de la mesura actual).\nLimitació de l'activitat per aquelles que tenen un contacte estret excepte les essencials (sanitàries, dependència..). S'explicita el tancament dels serveis de bellesa excepte perruqueria.\nDistància 1,5m entre clients si no és possible 1 sol client dins establiment.\nEls establiments de més de 400m2 han d'obrir amb sistemes de control d'entrada i aforament a temps real.\nEstabliment de fluxos per evitar encreuaments.\nCentres comercials control d'accés i aforaments, establiment de fluxos i les botigues que s'hi troben 30% màxim aforament.\nÚs transport públic\nHa de mantenir oferta al 100% encara que hi hagi reducció.\nHora punta entre 6 i 9am\nDispensadors de gel hidroalcòholic estacions tancades.\nSuspesa l'activitat de bar i restauració excepte entrega a domicili o recollida amb cita prèvia.\nPoden romandre oberts els serveis per clients hotel també hospitals, residències, menjadors escolars i menjadors socials.\n50% aforament espais comuns a hotels.\nLimitació aforament al 50% i preassignació seient.\nHorari de tancament 23h.\nActivitats de bar i restaurant (les mateixes limitacions de la resta).\nEquipaments esportius i de caràcter lúdic\nCita prèvia i 30% aforament i control accés\nAjornament 15 dies competicions no professionals.\nTancament de les pistes poliesportives obertes sense capacitat control aforament.\nSuspesa obertura de parcs i fires atraccions.\nParcs infantils poden romandre oberts amb limitació horària fins 20h.\nEl termini d'aplicació d'aquestes mesures serà de 15 dies. Demà el TSJC (Tribunal Superior de Justícia de Catalunya) les haurà de ratificar i entraran en vigor a partir de la data de publicació al DOGC, que és calcula que serà a partir de divendres a la mitjanit. La Generalitat ha establert un règim sancionador per l'incompliment de les mesures i caldrà establir sistemes de coordinació entre Mossos i Policies Locals per fer un seguiment tant quantitatiu com qualitatiu i reforçar tots els elements de control.\nFinalment, des de la Generalitat treballen per establir un paquet de mesures d'ajut que es destinarà principalment a aquells sectors més afectats, hosteleria i restauració.\nData i hora de la darrera actualització d'aquest contingut: 14/10/2020 20:33


El director de l’Agència de l’Habitatge de Catalunya, Jaume Fornt, ha rebut avui el premi a la millor Declaració Ambiental\nL’acte de lliurament de premis ha estat presidit en format virtual per la consellera d'Acció Climàtica, Alimentació i Agenda Rural de la Generalitat de Catalunya, Teresa Jordà, i l’han pogut seguir per You Tube, més de 100 persones. L’acte també h servit per celebrar els 15 anys de l’EMAS.\nL'EMAS és una eina d'ús voluntari disponible per a qualsevol organització que vulgui assumir una responsabilitat ambiental i econòmica, millorar el seu comportament ambiental i comunicar els seus resultats ambientals a la societat i a les parts interessades en general.\nL'acte ha donat la benvinguda a les noves organitzacions EMAS registrades a Catalunya i a les que tenen entre 10 i 20 anys de trajectòria, com a reconeixement de la tasca portada a terme i l'esforç de tots els protagonistes que han fet possible l'obtenció d'aquest de sistema de gestió ambiental.\nEls premis EMAS Catalunya són una iniciativa d'àmbit català, portada a terme pel Club EMAS amb el suport en els primers anys de l'antic Departament de Medi Ambient i Habitatge passant posteriorment al Departament de Territori i Sostenibilitat i en l'actualitat amb el Departament d'Acció Climàtica, Alimentació i Agenda Rural de la Generalitat de Catalunya, amb l'objectiu de ser un estímul per la millora del sistema de gestió ambiental EMAS així com una oportunitat per innovar la comunicació i la interrelació amb les diferents parts interessades. Aquests premis, que a partir de l'any 2014 han passat a ser bianuals, no tenen dotació econòmica i volen reconèixer les millors accions dutes a terme per les organitzacions EMAS.


Espais - Parc Científic de Barcelona\nEspais modulars i flexibles que s’adapten a les necessitats diverses d’empreses i entitats de recerca\nL'oferta d'espais és modular i flexible\nEl Parc Científic de Barcelona compta amb quasi 60.000 metres quadrats de superfície útil, que es distribueixen entre laboratoris (37%), oficines (15%), serveis científics (10%) i serveis generals i infraestructures (38%).\nL’oferta d’espais, modular i flexible, s’adapta a les necessitats de diversos tipus d’institucions i empreses i al seu estadi de desenvolupament. Aquí trobaràs l’espai idoni per a la teva activitat, amb serveis que t’ajudaran a créixer i a connectar-te activament amb l’ecosistema innovador del país.\nLa construcció del PCB, realitzada en diverses fases entre 1998 i 2012, ha comptat amb el suport del Fons Europeu de Desenvolupament Regional (FEDER), el Ministerio de Economía i Competitividad (MINECO) i el Plan E.\nLaboratori sense acondicionar\nLaboratori en funcionament\nPosem a la teva disposició aquests espais en dues modalitats:\nInstal·lacions a punt per a l'activitat experimental, dotades d'electricitat, climatització, gasos tècnics, mobiliari de laboratori i xarxa de veu i dades.\nLaboratori sense condicionar\nAquests espais són diàfans, a excepció de les instal·lacions necessàries per al subministraments d'electricitat, aigua i gasos tècnics.\nServeis Científics Comuns\nLes entitats ubicades en espais de laboratori poden gaudir dels Serveis associats al lloguer.\nOficina al PCB\nComptem amb un total de 8.700 m2 d'espais d'oficina condicionats i preparats per a l'activitat, amb electricitat, climatització, xarxa de veu i dades i mobiliari.\nLes entitats ubicades en espais d'oficina poden gaudir dels Serveis associats al lloguer.\nFomentar la relació i el networking entre les entitats instal·lades és un dels eixos de funcionament del Parc. Per això, disposem d'espais que fan més fàcil la trobada entre els investigadors del PCB.\nEspais d'ús comú per al consum de menjar propi\nCondicionats amb microones a lliure disposició. Aquests espais disposen també de màquines de begudes fredes, calentes i altres aliments.\nHem condicionat diversos espais localitzats en passadissos i zones d'ús comú per a fomentar la trobada entre les persones que treballen al Parc. També posem a disposició de la comunitat altres espais d'ús més puntual.\nAuditori i Sales de reunions\nÀula Fèlix Serratosa\nComptem amb 17 sales de reunions (capacitat d'entre 5 i 28 persones); l'Aula Félix Serratosa (capacitat per a 70 persones), l'Auditori Antoni Caparrós (capacitat per a 140 persones) i la Sala Dolors Aleu (capacitat per a 120 persones). Totes les sales disposen de WIFI i estan equipades amb material audiovisual de suport.\nDisposem de dos restaurants-cafeteria amb capacitat per a 50 i 244 persones, respectivament, i amplies terrasses.\nPosem a disposició dels usuaris del Parc vestidors i armariets per a roba d'ús. Estan ubicats a la planta baixa de l'Edifici Clúster.\nUn espai concebut per a la trobada i l'oci de la comunitat del PCB. Ubicat entre les Torres R+D+I, el Jardí s'ha concebut sota criteris ecològics i de gestió sostenible. Entre les espècies que hi podeu trobar hi ha oliveres, smart greens i una col·lecció de plantes i gramínies seleccionades pel seu valor ornamental i amb molt bona adaptació al clima mediterrani.\nAparcament vigilat les 24 hores (accés des de l'av. Dr. Marañón i des de l'interior del PCB). Disposem d'abonaments mensuals i tarifes de rotació bonificades.\n512 places de cotxes (14 adaptades i recàrrega per a 11 cotxes elèctrics)\n54 places de motos (2 amb recàrrega elèctrica)\n21 places de bicicletes\nTarifes Abonament-Rotació >\nVols associar-te al PCB? T'oferim diversos avantatges que podràs aprofitar!\n- Presència al web i als nostres materials corporatius\n- Ús de sales de reunions i dels altres espais d'ús compartit\n- Participació en les activitats de Networking\n- Possibilitat d'establir el teu domicili social\nAvantatges d'associar-te al PCB >\nUn lloc privilegiat per a la recerca, la tecnologia i la innovació\nEns trobem al campus experimental de la Universitat de Barcelona i la Universitat Politècnica de Catalunya, envoltats de facultats, escoles superiors, centres de R+D i infraestructures de diversos àmbits científics i tecnològics.\nEspais preparats per a l’activitat experimental i d’oficina dotats d’instal·lacions d’alta qualitat.\nUna amplia oferta tecnològica\nComptem amb potents serveis científics i tecnològics especialitzats, gestionats pel propi PCB o per altres entitats com els CCit-UB, l’IRB Barcelona, l’IBEC...\nSituat al campus de la Diagonal, portal del coneixement\nEns trobaràs a l’avinguda Diagonal, principal arteria de la ciutat de Barcelona. L’accessibilitat al Parc és òptima, tant des del centre com des de la resta de l’àrea metropolitana, així com des de l’aeroport internacional de Barcelona-El Prat.\nEns ocupem dels serveis generals\nEt facilitem els serveis ordinaris bàsics de funcionament perquè puguis centrar-te en la teva recerca. Els serveis que oferim engloben: manteniment, neteja, seguretat, recepció, missatgeria, neteja, comunicacions, gestió de residus i altres.\nMés de 100 entitats instal·lades al PCB\nAl Parc hi trobaràs un bon nombre d’empreses, centres d’R+D i altres entitats que faciliten la transferència de coneixement. Les entitats pertanyen principalment als sectors biomèdic, medi ambient, TIC i agroalimentari.\nMés de 2.700 persones treballen diàriament al Parc\nL’”ecosistema” del PCB està format per una per una comunitat de 2.700 persones, en la seva majoria personal investigador altament qualificat.\nUn lloc idoni per al Networking\nGràcies a la diversitat d’entitats i empreses instal·lades, les activitats que es realitzen al Parc, les xarxes internes i els diferents espais de trobada.\nProjecció de la teva entitat\nA partir de la incorporació a la comunitat PCB, la teva entitat apareixerà a la pàgina web del Parc i a tots els documents divulgatius i presentacions que es realitzin\nUn Patronat sòlid\nAl nostre patronat estan representats, a més de la Universitat de Barcelona (UB), la Generalitat de Catalunya, l’Ajuntament de Barcelona i altres institucions públiques i entitats financeres.\nVols rebre informació sobre el PCB i els espais i serveis que oferim?\nOmple aquest formulari i ens posarem en contacte amb tu tant aviat com ens sigui possible.\nTipus d'espai que esteu buscant*:\nLaboratoris sense condicionar\nTelèfon de contacte : +34 934 020 159


Màsters i postgraus : Màster en Disseny d’espais: User experience / EINA\nEl màster en Disseny d’espais: User experience aporta els coneixements avançats necessaris per a l’exercici de la professió del disseny d’espais per dissenyar des d’una dimensió emocional, sensitiva i perceptiva, amb una dedicació específica en la generació d’experiències.\nLa interacció amb l’usuari és clau per qüestionar els valors convencionals del disseny d’espais, i per crear entorns amb contingut que generi en l’usuari un posicionament determinat sobre l’experiència viscuda. Amb aquest fi, el màster en Disseny d’espais proporciona les eines conceptuals, tècniques i creatives més avançades, per al desenvolupament del pensament crític, com ho són l’emoció i la percepció en l’espai, el Design Thinking aplicat a l’espai o tècniques com la sostenibilitat, l’accessibilitat i la il·luminació als espais.\nEl Màster en Disseny d’espais: User Experience està format per dues diplomatures de postgraus que es poden cursar de manera independent:\nPostgrau en Percepció i representació d’espais experiencials (de setembre a gener)\nPostgrau en Disseny d’espais experiencials (de febrer a juny)\nEl màster en Disseny d’espais: User experience d’EINA compta amb la col·laboració del Museu del Disseny de Barcelona i del Museu Nacional d'Art de Catalunya.\nEl màster en Disseny d'Espais: User Experience té per objectiu fonamental formar professionals en el camp específic del disseny d’espais i adaptar els coneixements tècnics i creatius als diversos àmbits d’actuació: espais comercials, residencials, de treball, efímers, escenografia, o nous conceptes d'espai.\nPretén professionalitzar una activitat fortament lligada a altres disciplines i mancada de formació rigorosa en la nostra àrea geogràfica, així com completar la formació dels perfils de dissenyador, arquitecte i arquitecte tècnic.\nÉs fonamental que l’estudiant aprengui a donar valor a les noves tecnologies en el condicionament de l’espai físic, a més d’assimilar els valors crítics socials i culturals emergents que es troben en la base dels criteris d’implantació mitjançant les disciplines que els articulen: ergonomia, ecologia, economia, sociologia, antropologia i les seves incidències i repercussions en la projecció.\nDisseny d’espais interiors i exteriors: disseny d’espais domèstics i comercial, rehabilitació, adequació d'espais de treball i d'oficines, espais públics i jardins, disseny d'esdeveniments i d'espais efímers, estands, disseny de sistemes per a locals comercials de cadenes i franquícies, disseny d'exposicions, aparadorisme. Direcció i gestió d’obres.\nMàster en Disseny d’espais: User experience per la UAB (Titulació en tràmit)\n8.400€ (10% dte. exalumnes i Alumni UAB Premium)\nDel 21 de setembre de 2020 al 16 de setembre de 2021\nCastellà (80%), català (10%) i anglès (10%)\nEs consideren adients les candidatures procedents de: Graduat Superiors en Disseny, Arquitectura i Arquitectura tècnica, Escenografia o d’altres titulacions o formacions sempre que tinguin experiència o vinculació amb les disciplines del disseny en general i del disseny d’espais en particular. Es recomana tenir coneixements bàsics de representació, en especial de dibuix i delineació digital.\nRequisits d’accés: per accedir al màster es requereixen coneixements i/o experiència bàsica en arquitectura, disseny d’espais o afins, representació d’espais amb programari especialitzat.\nPer Diplomatures de Postgrau, si no disposes de la titulació universitària requerida o s’està tramitant, pots adjuntar degudament complimentada la següent Declaració de no disponibilitat de titulació.\nPer més informació sobre el procediment d’acceptació, requeriments de titulació i altres dades d’interès, pots consultar l’apartat d’accés a màsters i postgraus de la nostra web o escriure’ns a postgraus@eina.cat.\nEstudi de les tècniques en disseny d'espais relacionades amb la sostenibilitat, la il·luminació i l'accessibilitat. Anàlisi de les característiques del disseny biofílic i com la naturalesa repercuteix en la generació de l'espai. Fonaments de la llum i el color i aplicació a l'espai. Comportament, propietats, funcions i tipologies. Factors i necessitats ergonòmiques. L'usuari i la seva relació física amb l'espai. Criteris d'accessibilitat per a persones de mobilitat reduïda.\nEducational Spaces. Desenvolupament d’espais educatius.\nHealth and Wellbeing Design. Generació de benestar a través de l’experiència.\nMòdul 7 – Treball Final de Màster (TFM)\nDesenvolupament d’un treball de disseny d’espais de forma autònoma i a partir d’interessos personals. Compta també amb un taller de creació narrativa i un taller de Comunicació.


Eloi Canals posa rumb al Mundial de patinatge artístic | Ràdio Calella Televisió\nEloi Canals durant l'exercici lliure al Campionat d'Espanya (FOTO: Pol Benach)\nEl jove patinador de l’Associació de Patinatge Artístic de l’Alt Maresme viatjarà a finals d’agost a la Xina per a participar al Campionat del Món, convocat amb la selecció espanyola. Competirà en categoria júnior i en la modalitat lliure, on aspira a culminar una temporada excel·lent en la que s’ha penjat l’or al Campionat d’Europa, d’Espanya, de Catalunya i el que es va disputar a Barcelona.\nEloi Canals ha compartit a Ràdio Calella TV les seves sensacions de cara al Mundial. Es mostra segur de les seves possibilitats i, per això, aquest jove patinador de només 19 anys ha estat treballant dur al llarg de tota la temporada.\n“Vaig molt segur. No sé en quina posició quedaré perquè desconec en quin punt arriben els meus contrincants. Però si faig el que sé, acabaré en bona posició”, ha assegurat Canals.\nCanals, de l’Associació de Patinatge Artístic (APA) de l’Alt Maresme, competirà en la modalitat lliure de la categoria júnior. El combinat espanyol està nodrit bàsicament de patinadors catalans, mostra del bon planter que hi ha aquí.\nEn una entrevista a l’Info Migdia de Ràdio Calella TV ha dit que Catalunya vindria a ser dins d’Espanya el que representa Itàlia pel patinatge al conjunt d’Europa. D’allà en sortien tradicionalment els millors patinadors del continent. En l’últim europeu, però, ell i els altres convocats els van guanyar amb solvència.\n“Em va sortir realment bé el programa curt i el llarg, que el vaig realitzar gairebé de forma perfecta i em vaig quedar a 60 punts del segon, que són molts punts. Itàlia té molt bons patinadors i sempre acostumen a quedar primers d’Europa i del món, però aquest cop no ha estat així. Ni en categoria masculina ni femenina, ni júnior ni sènior, perquè totes les medalles se les ha quedat Espanya”, ha destacat el patinador.\nEl patinador va viatjar a Itàlia acompanyat pel seu entrenador, Alberto Fernández, de l’equip tècnic de l’APA Alt Maresme, entitat que agrupa en un els dos clubs que hi havia a Calella i Pineda de Mar.\nA continuació podeu recuperar íntegrament l’entrevista a Eloi Canals a l’Info Migdia de Ràdio Calella TV.\nSegüent [AMPLIACIÓ] S’allarga quatre anys més la cessió de la vinya on es realitza el projecte d’Horts Socials\nAnterior Un aparcament versàtil per atendre les diverses necessitats d’estacionament a Calella


Albert Soriano, Santa Maria de Palautordera | 12/09/2017 a les 12:45h\nArxivat a: La Veu del Montseny, Montseny\nAnònim, 12/09/2017 a les 14:30\nInfinitat de dies esperant trens que arribaven tard o fins i tot que no arribaven mai. Infinitat de dies marxant sense llum i tornant sense llum. Infinitat de dies amb altres companys d'un viatge repetit milers de vegades, amb trens diferents, màquines de vapor i vagons de tercera.\nInfinitat de dies, d'hores perdudes darrera dels trens que mai van arribar a passar. Històries màgiques...un gran relat.\nRosa Maria Pascual, 12/09/2017 a les 22:29\nFollet entremaliat, 12/09/2017 a les 22:51\nDia rere dia passa el tren que recull i deixa aquells passatgers que són fills de la realitat o estan engendrats per una imaginació ple de força i tendresa.\nAnònim, 13/09/2017 a les 18:38\nT.S , 19/09/2017 a les 19:05\nMarta de Sant Esteve, 19/09/2017 a les 19:22\nM'ha agradat el teu relat Albert. Només girant la màquina del temps enrere\ntrobem algun sentit en la vella estació de Palautordera tan mancada de dignitat. Jo la vaig veure funcionar a ple rendiment quan era petita i el meu oncle era el "Jefe d'estació". El veia poderós quan aixecava la banderola vermella o la verda i posava ordre al trànsit de trens.\nMolt sovint em pregunto, per quin mal fat hem de patir una estació com la que tenim. Herbots i coloms són els amos de l'indret i els que ens veiem obligats a estar a peu dret plogui o nevi ens hem de resignar o agafar molta ràbia que res canvii.\nLa Renfe o Adif han fet un mínim perquè no hi hagi més atropellaments. però no n'hi ha prou. Volem una estació humana i digna on els retrobaments i potser els enamoraments puguin tenir lloc dins d'una estació acollidora mentre prenem un cafè. Ho veurem algun dia?\nJordi de Palau, 19/09/2017 a les 22:13


El ‘Nadal del comerç’ convida a espectacles a la Seu del Districte – NouBarris.Net\nEl ‘Nadal del comerç’ convida a espectacles a la Seu del Districte\n20 de desembre de 2020 19 de desembre de 2020 Informatius\tComerç, Nadal\n‘El Pati de Nou Barris s’encén’ també amb un muntatge de llum, color i música\nDes de Districte de Nou Barris s’han impulsat tota una sèrie d’iniciatives per, d’una banda, aportar una mica de màgia i il·lusió a unes festes nadalenques diferents, i de l’altra, impulsar les compres al teixit comercial dels nostres barris.\nL’Ajuntament ha volgut donar protagonisme als comerços de Nou Barris en un moment econòmic complicat. A més dels espectacles als eixos comercials, s’han programat un seguit d’activitats, com ara espectacles de mitja hora, destinats a tota la família, de circ, màgia, blues i música clàssica. Els passis començaran a les 17.30, 18.30 i 19.30h i caldrà eservar entrada. Per aconseguir-la caldrà fer una compra als comerços associats\nde Nou Barris on hi trobeu el cartell amb la imatge que acompanya aquesta notícia.\n22 de desembre. Música clàssica amb l’Orquestra de vent de l’Escola Municipal de Música Nou Barris\n23 de desembre. Blues amb el grup Pez Rojo\n28 de desembre. Màgia amb Joaquim Matas\n29 de desembre. Circ amb Desastrosus Cirkus\n30 de desembre. Blues amb la formació de l’Escola Blues Social Club\nPerò això no és tot. Un cop acabats els espectacles, hi haurà un espectacle de llums i música, batejat com ‘El Pati de Nou Barris s’encén’. Es tracta d’un espectacle continu, d’uns quatre minuts de durada, amb llum, color i música. A banda dels dies assenyalats, també podeu gaudir de l’espectacle sense inscripció prèvia i amb entrada gratuïta tres dies més: demà dilluns 21, així com el 24 i el 31 de desembre.\nAltres iniciatives nadalenques organitzades per dinamitzar el comerç són les següents:\n– El puzzle de Nou Barris. Del 14 al 31 de desembre. Col·lecciona les peces de puzzle i completa el mapa de Nou Barris a la teva nevera. Es poden aconseguir comprant als comerços de Nou Barris identificats amb el cartell de la promoció.\nA partir del 14 de desembre i fins a liquidació d’existències.\n-Ornamentació d’aparadors del 22 al 30 de desembre. Al carrer de Joaquim Valls i a la Via Júlia, els estudiants de l’Escola d’Art i Superior de Disseny Deià, ubicada a Canyelles des del 2017 i especialitzada en disseny d’interiors, han ornamentat els aparadors de 15 botigues. Aquesta mateixa acció s’ha dut a terme també per part de l’associació Turó de la Peira, que a través d’una empresa ha fet l’ornamentació de 24 establiments. En aquest mateix barri, l’associació EnriquezArte ha elaborat 100 palmeres de 20 cm amb materials reciclats i leds que es distribuiran als comerços del voltant.\n-Rasca de Nadal. A Nou Barris, els comerços locals i de proximitat i els mercats distribuiran 33.000 butlletes de rascar entre la clientela. Entre els milers de premis, entrades a museus, espectacles i recintes, i productes dels comerços i tasts a bars i restaurants.\nEn paral·lel, els establiments repartiran també bosses plegables de la campanya per incentivar la compra de proximitat, calendaris de sobretaula, cartes per als Reis Mags, i exemplars de la revista Time Out.\n10 de desembre de 2021 Nou Barris estrena pista de gel sintètica als Jardins de Can Xiringoi\n24 de desembre de 2019 Els elfs recullen cartes per als Mags d’Orient o Pare Noel a Virrei Amat\n← L’Ateneu estrena el seu Circ d’Hivern número 25\nEl ple aprova un Pla d’Actuació del Districte supeditat a la covid-19 →


Els Encants han recaptat 16.500 euros per als projectes d'Unicef a la República del Congo - FÒRUM.ad\nEls Encants han recaptat 16.500 euros per als projectes d’Unicef a la República del Congo\nOn: 20/12/16 12:16\nEl Comitè d’Andorra de l’Unicef ha informat aquest dimarts que la recaptació obtinguda durant l’obertura del mercat solidari dels Encants (del 22 de novembre al 16 de desembre) ha estat de 16.501,30 euros. Aquest any la botiga ha estat oberta només quatre setmanes enlloc de les cinc habituals i aquesta recaptació se suma als prop de 14.000 euros que es van recaptar durant els Encants Vintage realitzats els passat 8 i 9 de novembre. La recaptació es destinarà als projectes d’Unicef de millora social a la República del Congo.\nEl tradicional mercat solidari dels Encamts s’ha tancat enguany amb una recaptació de 16.501,30 euros, que es destinaran als projectes de millora social d’Unicef a la Republica del Congo. Han estat moltes les persones i empreses que han col·laborat durant aquesta edició dels Encants, bé donant material tant nou com de segona mà per vendre o bé comprant els dies que els Encants han estat oberts. Aquest mercat solidari tampoc hauria estat possible sense la col·laboració de MoraBanc, gràcies a la cessió del local al carrer de la Sardana on han estat situats.\nAixí mateix, un any més, s’ha comptat amb dues persones del programa Agentas que han ajudat a la botiga dels Encants. Com és també habitual, en les properes setmanes es procedirà a fer donació a altres entitats (Caritas, Carisma…) de la roba, sabates, joguines i altres articles que no s’han venut perquè els beneficiaris d’aquestes organitzacions en puguin gaudir.\nEls fons obtinguts gràcies als Encants es destinen a la millora de l’estatus social de les poblacions autòctones a Lékoumou als quals Unicef Andorra dóna suport al Congo. Aquest projecte pretén contribuir a la millora social facilitant l’accés als serves bàsics (educació, sanitat, registre de naixement, aigua potable…) de les poblacions autòctones en el marc del desenvolupament d’una estratègia nacional de protecció dels drets.\nPrevious Post: La Creu Roja Andorrana finalitza el cicle de sortides socioculturals\nNext Post: Andorra Telecom llança el Forfet Roaming Espanya diari


Canvis inesperats a la formació de l´orquestra de la Selvatana - Cultura - Diari de Girona\nCanvis inesperats a la formació de l´orquestra de la Selvatana\nLes modificacions es realitzaran la propera temporada i no afecten la cobla sinó les cantants\nGIRONA |MONTSERRAT JUVANTENY\nA la tardor és quan es comença a parlar del "ball de músics" que tindran les formacions de cobla i orquestra de cara a la propera temporada. Però en ocasions, de forma no habitual, alguna formació ha de superar canvis inesperats a mitja temporada. És el cas de la Selvatana en la seva formació d'orquestra, uns canvis que no afecten la cobla, ja que repercuteixen en l'apartat de veus. Des del mes de setembre, s'ha incorporat a la formació Estefania Sánchez, conguda en el món musical per Fani, que ha suplert Rut Camps en el conjunt de veus. La nova incorporació ha explicat que la seva incorporació a la Selvatana suposa "un graó més per la meva carrera, un pas que es converteix en un graó de luxe. L'oportunitat que m'han ?brindat arriba acompanyada de grans professionals i de grans persones que de ben segur contribuiran al meu creixement a tots nivells, tant artísticament com personalment".\nFani, que va fer el seu debut amb la Selvatana a la Festa Major de Bordils a finals d'agost, indica respecte als seus nous companys que "emprenc aquesta nova etapa amb moltes ganes i il·lusió. Espero estar a l'alçada que es mereixen els meus companys".


La feina que t’enduus a casa – Va de pares\nQuan parlem de conciliació familiar, normalment en parlem en termes estrictament quantitatius. És a dir, en quantitat de temps que hom està amb la família comparat amb la quantitat de temps que hom no hi està. Si ets a la feina 12h i en dorms 8, només pots estar amb la família com a màxim 4h. Els càlculs es fan ràpidament.\nTanmateix, sovint oblidem els termes qualitatius. Quan ets amb la família, hi ets-ets, o només hi ets de cos present — mentre que el cap és lluny, en una altra banda i fent una altra tasca?\nDe fet, voldria anar una mica més enllà. Crec que ens aboquem a la paradoxa de, quant més ens esforcem en tenir més quantitat de temps per estar amb la família, més ens allunyem de tenir-lo de qualitat. Cap aquí ens hi empeny tot plegat.\nA aquestes alçades és obvi que moltes de les feines que fem seran substituïdes per robots. De les poques feines que queden que són estrictament manuals, pràcticament totes passaran a millor vida a mans dels robots. I aviat també moltes de les que són mentals: si la revolució industrial va consistir en substituir treball manual per màquines, la revolució digital consisteix (entre d’altres coses) en substituir treball mental per ordinadors (és a dir, màquines).\nQuè ens queda fora d’això? El treball (de moment) massa complex per a ser executat per ordinadors. Quin és aquest treball complex? Aquell que roman, exclusivament, al nostre cervell. I del qual no en surt. Mai.\nEl desavantatge del treball manual és que s’extingirà. El seu avantatge és — o era — que quan tancàvem la paradeta, es quedava allà. Per entendre’ns: no pots dur gent al taxi si ets a casa.\nL’avantatge del treball no manual és que serà més difícil d’esdevenir obsolet, i per això, com a societat, el fomentem. El seu desavantatge és que no podem tancar la paradeta: allà on hi tenim el cap, hi tenim la feina. Vaja, que te l’enduus a casa. I la paradoxa: quan més intentes tenir un millor treball per a tenir més i millor conciliació, i més i millor que donar als de casa, més te l’enduus amb tu a tot arreu.\nQuan parlem de conciliació, sovint, crec, passem per alt aquesta qüestió absolutament estructural. Més enllà de competir amb el temps, la conciliació té davant el gran repte de competir per l’atenció, l’atenció dels pares pels seus fills o per les seves feines, que segueixen funcionant dins el seu cap. No serveix de res una conciliació en termes estrictament quantitatius, d’hores de presència, si no podem desconnectar d’allò que no és la feina. Això val per qualsevol àmbit de la vida personal, però és especialment important quan qui hi ha a l’altra banda et demana el 100% i, a més, serà incapaç de comprendre que puguis tenir el cap a un altre lloc.\n— Vaig molt enfeinat! — em deia una amiga que sempre li deia el seu pare quan era petita. I és d’això del que es tracta. De la necessitat de resoldre allò que has deixat obert a la feina, per a poder tancar-ho i obrir la porta als de casa.\nJo sovint arribo extenuat a casa, tant per la quantitat de coses que faig durant el dia com per la intensitat de les mateixes. I pensant en les coses del dia, i les que vindran el dia després, se’m passa el present a cavall de dos temps, del passat i del futur.\nI, de moment, admeto, m’està costant una barbaritat sortir-me’n.\nLactància paterna, amb pe de pare


3,0 • 22 valoraciones\nGràcies per utilitzar aquesta app. En aquesta nova versió millorem la càrrega de les imatges i organitzem alguns continguts per temporades.\nCarles1@98 , 26/08/2021\nNo funciona bè\nEs penja cada vegada que vols obrir un programa. Crac que es problema de l’ipad que tinc….gracies per contestar.\nBon dia, et podries posar en contacte amb nosaltres a través de www.ccma.cat/atencio per veure que pot haver passat? Necessitem més informació sobre la incidència… és en directe? en un vídeo sota demanda?\natotaneu , 14/10/2021\nS’enten perfectamen que necessiteu fer poblicitat per genera ingressos lo que no entenc es que sempre sigui el mateix anunci!!!\nEs fa molt pesat mirar el mateix anunci repetir cada vegada. Suposo que damm deu tenir altres productes, i lo mes normal serien anuncis d’altres marques, Suposo que damm deu ser la unica interessada en publicar a TV3\nGerard Ll , 11/10/2021\nL’App continua sense funcionar. Es talla constantment i/o apareix el missatge de: “l’emissió s’ha acabat” en mig de qualsevol emissió. Fa anys que esteu igual.


Dia sense cotxes | Barcelona Cultura\nLes activitats són gratuïtes. Consultar aquí els seus horaris i ubicacions. Seguir l'actualitat a xarxes socials: #mobilitat2017 #DiaSenseCotxes #bcnsensecotxes.\nJornada de conscienciació i reducció del trànsit motoritzat amb què culmina la Setmana de la Mobilitat Sostenible i Segura a Barcelona.\nBarcelona, a través de nombroses entitats i organitzacions, se suma a la celebració del Dia Mundial sense Cotxes que, el divendres 22 de setembre, posarà el colofó de la Setmana de la Mobilitat Sostenible i Segura. Al llarg de tot el dia, molts carrers i espais que habitualment estan ocupats per cotxes, motos i altres vehicles motoritzats es pacificaran i s’ompliran de vida gràcies als equipaments i les entitats que han organitzat activitats per l’ocasió.\nLa jornada té com a objectiu contribuir a que els ciutadans i ciutadanes prenguin consciència de l’impacte del trànsit motoritzat tant en la salut com en el medi ambient, i valorin els beneficis d’apostar per la bici, el transport públic o l’anar a peu. Al mateix temps, representa una ocasió per recuperar els carrers com a espais de gaudi per a la ciutadania.\nPer aquest motiu, una de les línies d’actuació amb què comptarà la jornada és la restricció del trànsit motoritzat en diversos carrers i donar priorita al transport públic, als vianants i a les bicicletes. A més, aquests trams de carrers acolliran activitats relacionades amb l’esdeveniment. La Via Laietana i Gran de Gràcia són els dos carrers més importants on es prioritzaran aquests usos en detriment dels vehicles a motor, però desenes d’altres de carrers secundaris se sumaran a aquesta iniciativa.\nCal destacar també la Cruïlla per la Qualitat de l’Aire, a l’encreuament dels carrers del Comte Borrell i Tamarit. Aquest espai, lliure de trànsit a motor, permetrà mostrar a la ciutadania com una zona amb una mobilitat tan elevada com l’Eixample pot convertir-se en un espai de major qualitat, més net i amb menys soroll. En definitiva, un entorn on viure millor.\nMés informació a l’agenda d’activitats del Dia sense Cotxes.


Todó a quatre mans\n'Les lleialtats': De Vigan fa un retrat del feixuc camí cap a l’edat adulta Carlos Gil-Vernet\n'Un revòlver per sortir de nit': Zgustova disecciona els Nabokov Gustau Nerín\nMarina Porras i Adrià Pujol\n[Guia sentimental del Delta de l’Ebre. Joan Todó. Editorial Pòrtic]\nAdrià Pujol/ Marina Porras\nJoan Todó ha escrit un llibre senzill, la qual cosa ens indica, coneixent la seva obra, que li deu haver costat un bon esforç. La prosa s’hi fon amb l’estructura (a l’últim és un diccionari sobre el Delta de l’Ebre) i baixa, passa, es converteix en el pensament del lector. Aconseguir aquest efecte no és fàcil. I tampoc no és fàcil que, enllà de colonitzar el discórrer mental del qui llegeix, alhora li deixi tant d’espai. Per al somieig, per al moment d’aprendre història, per activar la pietat o la glàndula de la injustícia social, Todó ha escrit un llibre etnogràfic. Però dels que no tanquen el focus en la insistència (a l’estil de La pell de la frontera, de Francesc Serés, a Quaderns Crema, 2014). La Guia sentimental del Delta de l’Ebre és el llibre d’un escriptor que es mulla però no esquitxa. Ell passava per allí.\nALIÈ: L’escriptor ha volgut deixar clar, abans d’entrar en matèria, quin és el lloc des d’on escriu. Todó no és un escriptor deltaic – casa seva és a 45 quilòmetres del Delta – però tampoc és un foraster. Es nota que el Delta forma part del seu imaginari, però no hi té un lligam estret que el condicioni. El Delta és, per a Todó, «un espai altre, una curiositat desconcertant». L’adjectiu «aliè» hi surt molt, en aquesta guia, i a còpia de llegir-lo acabem tractant el Delta com un territori místic, que flota eteri entre la terra i el mar. L’autor ho diu millor: «escriure sobre el Delta és escriure damunt l’aigua».\nCADÈNCIA, LA: Guia sentimental del Delta de l’Ebre és el segon i és el mig tercer llibre documental de Joan Todó. L’anterior (Respirar el segle. Un perfil de Gregori Estrada, Publicacions de l’Abadia de Montserrat, 2017) li va servir per trobar la cadència justa, tot conservant la funció informativa però allunyant-se de la fredor viquipèdica –escalfant-la amb recursos de l’oralitat. I l’anterior de l’anterior (L’horitzó primer, L’Avenç, 2013) li va servir de laboratori, per a les provatures sobre què es pot dir i què no es pot dir, si l’objectiu és il·lustrar lluny de fer sang. Una cadència, una sonsònia que a la Guia sentimental encara és més polida: quan toca donar dades, el lector no té mai la sensació del retalla-i-enganxa, i alhora sent que aprèn les coses de la millor manera: dites, païdes per algú de confiança.\nDISTÀNCIA: Ja ho sabíem, però la prosa de Todó és una de les més netes i clares dels Països Catalans. Com que aquí hi entrava el factor divulgatiu – això és una guia de viatge – la pulcritud acadèmica que respiraven alguns dels seus llibres anteriors s’ha transformat en un to amable i cordial, que l’apropa al lector. Disfressat d’explorador, Todó s’ha mirat el paisatge del Delta com es mira els textos: des de la distància justa. No s’ha enganxat massa a un escenari que se l’hauria menjat, però l’ha mirat prou de prop com per descriure’l sense semblar un robot. D’entre les millors pàgines d’aquesta guia, hi compto les que són plenes de descripcions sobre els horitzons infinits del Delta.\nHUMOR, L’: Joan Todó és un irònic, gairebé imperceptible, i per això, quan desbarra (poc, poquíssim), l’esclat s’amplifica. En un document de l’any 1734 el bisbe visita Calaceit i blasma la jota, i de propina Todó la titlla del «reggaeton setcentista» (pàg. 105). Es recrea en els malnoms de la zona (pàg. 114), escriu que el tortosí renaixentista «Cristòfor Despuig és una mena de Jordi Graupera del seu temps» (pàg. 150) i més endavant se’n va de l’olla: «...ous de caragol maçana, amb el seu color rosa de Hello Kitty» (pàg. 182).\nINHÒSPIT: Al Delta, el territori físic s’imposa als fets històrics. Sembla que allà no hi passa res, les estacions tenen un pes enorme sobre el paisatge, el temps es percep diferent i té un altre significat. La realitat física és immediata, inesquivable i concreta: la terra, l’aigua, el sol, el vent, els mosquits. Hi ha una llum «clara, diàfana, gairebé violenta (...) un cel que s’exhibeix». És un món, explica Todó, aixecat sobre la necessitat. Per això no hi ha espai per a les filigranes retòriques ni per als grans relats històrics. Si llegiu les entrades dedicades a les barraques (pàg. 32), entendreu què vull dir.\nMALA LLET, LA: Respectuós amb els ulls de poll dels altres, si n’ha de trepitjar algun, l’autor s’hi posa sense flamarada, però ferm: «... fa que els guionistes poc imaginatius, sempre que pensen en les Terres de l’Ebre, facen ús de la imatgeria del Far West» (pàg. 29). Todó diu i rediu, d’una manera o d’una altra, que el Delta (i, per extensió, les Terres de l’Ebre) és un indret menystingut, i li surt l’estirabot quan parla de les manifestacions contra el transvasament: «mirades de lluny, des de l’alçada d’un àtic pagat amb el sou d’un professor universitari, només veuria allò que anomenen la massa» (pàg. 115).\nPAÏSOS CATALANS: Sense aquesta concepció no s’entén aquesta guia ni la mirada de Todó davant del món. L’autor té una tesi, i és que les Terres de l’Ebre «són la resclosa que ha d’evitar que entre Catalunya i el País Valencià hi hagi una comunicació fluida, no fos cas que parlessin gaire, que descobrissin que tenen moltes coses en comú» (pàg 19).\nPOETA, EL: Poc donat a la prosa de focs artificials, de prop en lluny surt el poeta, però amb comptagotes. Per això l’efecte és sensacional. Imatges, jocs de paraules, amb molta mesura, són ben bé una mena de pics que trobem al llarg de la Guia sentimental: «sentir el sol com plou» (pàg. 20), «El Delta és un lloc al clatell de la Història» (pàg. 80), «... més ganes de menjar-se el món que dents per mastegar-lo» (pàg. 149).\nPRUDÈNCIA: Ordenat i meticulós, Todó ha endreçat la guia en entrades per ordre alfabètic, a la manera d’un diccionari. Com que s’ho pren tot molt seriosament, l’autor evita destapar-se – va lligat amb l’elegància, una altra paraula per a descriure Todó –. La prudència és, en part, una llàstima, perquè fa l’efecte que si l’autor es deixés anar sortirien grans coses. Però ell avisa d’entrada: «no obriu aquest llibre esperant trobar-hi una guia feta des de l’entranya, un busseig en els meus orígens, un somorgollament en la terra natal» (pàg 11).\nSENTIMENTALISME, L’ANTI: No es pot pas dir que Todó sigui un sorneguer permanent, però tothora un té la sensació que per sota el nas se li escapa una ungla de rialla. En canvi, el resultat és innegable: no és lacrimogen, evita els panegírics sobre l’ahir, brida l’embafada patriotarda, però tot i així la Guia sentimental traspua amor a la terra i, sobretot, a la seva gent.\nTRADICIÓ: La dialèctica entre el seny i la rauxa és aliena al Delta, diu Todó, perquè és una terra on no han existit ni el Noucentisme ni els debats que arrossegava. Aquí, sentencia l’autor, no hi ha res a negar ni cap ciutat de l’ideal que dinamitar. Posant l’escriptor Sebastià Juan Arbó com a exemple (una entrada memorable que exposa les seves virtuts com a crític literari, pàg 105), Todó explica la tendència dels artistes d’aquesta terra a transformar la natura luxuriant i exòtica en una fatalitat lligada al destí. Aquesta fatalitat es converteix en conservadorisme, i Arbó acaba adoptant el posat d’algú que prefereix la resignació al fracàs. Aquest gest no es limita als escriptors del Delta, i explica moltes coses sobre els intel·lectuals i escriptors catalans.\nZOOGRAFIA: Lluny de la temptació del retrat etològic del personal (ço és, la temptació de descriure la gent com si s’anés de safari), l’autor dedica força prosa a la descripció de la fauna (animal) del Delta. En canvi serva un respecte escrupolós quan ha de parlar dels oriünds i no se’ls mira mai per sobre l’esquena. Exercici difícil, el de no caure en el menfotisme d’ivori, tan habitual des de Josep Pla en endavant –i enrere també.\nQuan tens una bona història per explicar\nPlensa rep el Guardó Pau Casals fent un recorregut per les arrels de la seva trajectòria\n'Les lleialtats': De Vigan fa un retrat del feixuc camí cap a l’edat adulta\n'Un revòlver per sortir de nit': Zgustova disecciona els Nabokov


Tirada Festa Major d’Andorra la Vella 2012 – Club Andorrà de Tir de Precisió\nTirada Festa Major d’Andorra la Vella 2012\nCom cada any, i aquest també encara que les circumstàncies cada vegada s’endureixen més per a tots, el Club Andorrà de Tir de Precisió ha resolt organitzar la nostra tirada més emblemàtica i amb caire més internacional de totes les que es realitzen a les nostres instal·lacions.\nJa s’han enviat una bona part de les invitacions, però si no l’heu rebuda aqui us en podeu descarregar una còpia. També us hem preparat una butlleta d’inscripció en format *.doc (el de Microsoft Word) per a que la pugueu omplir i retornar-nos-la sense haver d’imprimir res, per correu electrònic. Tanmateix si preferiu imprimir-la i enviar-la per fax, també és possible (nostàlgics…).\nInvitació Tirada Trofeu Festa Major d’Andorra la Vella 2012\nButlleta d’inscripció 2012\nCom sempre, per als tiradors que ens visiteu frontera sud enllà (catalans, valencians, mallorquins i espanyols) sabeu que mercès a l’acord entre Espanya i Andorra no cal cap permís especial. Podeu trobar-ne el text legal aquí.\nPer als tiradors frontera nord enllà (nord-catalans, occitans i francesos, bàsicament) aquest any provarem de fer els passos necessaris per a que pugueu competir amb armes de foc (pistola .22 i pistola gros calibre). No és segur que ho aconseguim però ho provarem. Ens heu d’enviar còpia del carnet d’identitat o passaport, còpia del carnet europeu d’armes i targeta per cada arma que penseu entrar a Andorra el més aviat possible. Només és necessari per als ciutadans NO espanyols.\nCom sempre anirem publicant les informacions necessàries a la web.\nNo deixeu les inscripcions pel darrer moment! Penseu que les places són limitades, i l’any passat ja vam tenir suades per encabir tots els tiradors!\nPosted by admin at 21:41\tTagged with: Festa Major 2012, tirada\nFotos entrega de premis… després del sopar! Invitació Trofeu Festa Major d’Andorra la Vella 2012


La despesa mitjana dels turistes estrangers a Espanya ja supera els nivells prepandèmia – Comunicatur\nHome/Estudis/La despesa mitjana dels turistes estrangers a Espanya ja supera els nivells prepandèmia\nEl nombre de turistes internacionals encara no arriba a les xifres del 2019, però sí la despesa mitjana. Les dades facilitades per l’Institut Nacional d’Estadística (INE) corresponents al mes de març són molt clares.\nMés de 5.000 milions d’euros de despesa han deixat en un mes els visitants estrangers i ja van deu mesos consecutius acumulant increments interanuals tant en nombre de turistes com de despesa.\nAl març van ser més de 4 milions de turistes i 3 milions al febrer. Les xifres de visitants internacionals ja representen el 71% dels nivells prepandèmia. El primer trimestre del 2022 suma gairebé deu milions de turistes estrangers (9,7 milions).\nEls 5.069 milions de despesa suposen assolir el 84% dels nivells que s’obtenien fa tres anys. Però el més cridaner és que la despesa mitjana a Espanya per turista estranger és de 1.257 euros, superior a la de la prepandèmia.


Ja es pot participar en la nova edició del Sant Jordi solidari | Blog del CRAI Biblioteca de Farmàcia i Ciències de l'Alimentació\n← El Campus de l’Alimentació participa en tres cursos de Gaudir UB\nConvocatòria ordinària de 273 beques de col·laboració amb la Universitat de Barcelona →\nJa es pot participar en la nova edició del Sant Jordi solidari\nVoluntariat UB, en col·laboració amb l’entitat Servei Solidari, posa en marxa la tercera edició d’una iniciativa que promou la donació de llibres de particulars per tal que altres persones els puguin adquirir a un preu simbòlic per Sant Jordi. L’any 2014, la UB va reciclar 648 llibres en el marc d’aquesta campanya, i es van recollir 1.160 euros. Els diners es van destinar a finançar els cursos d’alfabetització i llengua que imparteix Servei Solidari per facilitar la integració social de persones nouvingudes a Catalunya.\nEls llibres que es vulguin donar han d’estar en bon estat, poden ser de qualsevol gènere, adreçats a qualsevol edat, des de novel·les fins a còmics, exceptuant obres enciclopèdiques i llibres de text. Les donacions es podran dipositar als punts d’informació de tots els centres de la UB i també es podran enviar a Voluntariat UB mitjançat el correu intern de la Universitat.\nEls dies 22, 23 i 24 d’abril, un cop acabada la recollida, s’instal·laran cinc parades de llibres: una al campus de Mundet, una altra al de Ciències de la Salut de Bellvitge, una tercera al campus de la Diagonal Portal del Coneixement i dues més al campus d’Humanitats. Les persones interessades podran adquirir aquests exemplars a canvi d’un donatiu.\nLa campanya a la UB està organitzada pel Comissionat per a Desenvolupament Social i Envelliment, a través de Voluntariat UB, en col·laboració amb el Centre de Recursos per a l’Aprenentatge i la Investigació (CRAI) i els Serveis Lingüístics.\nPer dur a terme aquesta activitat cal que s’hi apuntin voluntaris. Els interessats us hi podeu inscriure enviant un correu a voluntariat@ub.edu.\nAquesta entrada s'ha publicat en CRAI, Universitat de Barcelona i etiquetada amb Alfabetització, Literacy, Sant Jordi 2015, solidaridad, solidaritat, solidarity, Voluntariado UB, Voluntariat UB, Volunteer. Afegiu a les adreces d'interès l'enllaç permanent.


Treballem per ambients a Educació Infantil - IE Sant Jordi\nIE Sant Jordi > General > Treballem per ambients a Educació Infantil\nAquestes primeres setmanes de gener, en tornar de vacances, hem iniciat a Educació Infantil un dels projectes innovadors d’aquest curs: el treball per ambients. Els nens i les nenes aprenen a descobrir i experimentar lliurement amb taules de llum i objectes i materials quotidians –llegums, pasta, arròs- per endinsar-se de forma espontània en el descobriment del món que els envolta. Treballar per ambients comporta que els infants es converteixin en els protagonistes del seu aprenentatge, participant de manera activa, constructiva i creativa. Comporta aprendre a través del joc, de l’exploració i l’experimentació, de la interpretació, el treball cooperatiu i la socioconstrucció. Som protagonistes del nostre aprenentatge!


La intriga continua mentre The Blacklist torna a la temporada 7. Així que agafa la teva fedora i uneix-te a James Spader en un dels millors thrillers del crim a la televisió..\nPodeu reproduir tots els episodis a NBC.com. Però depenent d’on veieu, potser us heu de trobar amb les paraules irritants, “Ho sentim, aquest vídeo no està disponible des de la vostra ubicació.”\nNBC limita el contingut que poden accedir els espectadors a l’estranger. Aquest procés, anomenat geoblocatge, podria impedir-vos d’atrapar l’últim drama de The Blacklist.\nTu pots geoblocs de sidestep NBC i accedeix a centenars de títols restringits en geo mitjançant una prima VPN.\nEn aquesta guia, us mostrarem com veure la temporada 7 de La llista negra amb una VPN. A més, us donarem les nostres recomanacions principals per a la transmissió del programa.\n1 Guia ràpida: Com veure la llista negra de la temporada 7 a NBC\n2 Per què necessita una VPN per veure la llista negra la temporada 7\n4 3 millors VPN per veure la llista negra de la temporada 7\nGuia ràpida: Com veure la llista negra de la temporada 7 a NBC\nTrieu una VPN d’alta velocitat amb servidors als Estats Units. ExpressVPN va raig ràpid!\nObriu l’aplicació i connecteu-vos a un servidor remot dels EUA.\nDirigeix-te a NBC.com i comença a publicar la llista negra avui!\nMireu la Llista Negra de la temporada 7 ara!\nPer què necessita una VPN per veure la llista negra la temporada 7\nA causa de restriccions de copyright i de llicències, xarxes com NBC fer un seguiment de qui està veient el seu contingut, i d’on.\nAixò ho fan traçant la vostra adreça IP. Utilitzant eines de geolocalització complexes, NBC pot identifiqueu la vostra ubicació geogràfica i us denegueu l’accés a programes de restricció geogràfica com La llista negra.\nA VPN obres de connectar el dispositiu a un dels milers de servidors remots del món. D’aquesta manera, podeu emmascarar la seva adreça IP i oculta la teva ubicació física.\nDe fet, una VPN pot us ajudaran a veure contingut restringit amb geo des de qualsevol lloc connectant-vos a un servidor remot dels EUA. Així que la propera vegada que vagis a reproduir la llista negra, NBC pensarà que esteu veient des d’un dispositiu als EUA i us concedeixen accés.\nUna VPN és excel·lent per accedir a pel·lícules i programes de televisió amb restriccions geo-restringides, però pot fer molt més. És una manera excel·lent de fer-ho mantenir la vostra activitat en línia segura.\nQuan connecteu el dispositiu a un servidor remot mitjançant una VPN, creeu un túnel segur que xifra les vostres dades.\nEn embolicar les dades personals en capes de codi impenetrables, a VPN manté amagada informació confidencial com les contrasenyes i les dades de la targeta de crèdit dels ulls indiscretos.\nLes VPN són compatible en molts dispositius. Així que pugueu transmetre el vostre telèfon des de portàtil, portàtil o Smart TV protegir-se contra els pirates informàtics, els estafadors i fins i tot la vigilància del govern.\nPer ocultant la vostra adreça IP, una VPN us permet explorar el web sense posar en risc la vostra identitat. Si voleu gaudir d’una Internet sense restriccions de manera segura i anònima, una VPN és perfecta per a vosaltres.\nJa sabeu de què és capaç una VPN, mirem tres dels nostres preferits.\n3 millors VPN per veure la llista negra de la temporada 7\nPer a la transmissió a la llista negra, la velocitat és clau. Amb velocitats de llamps i ample de banda il·limitat, no és d’estranyar ExpressVPN és un dels nostres VPN més valorats.\nA més, amb commutació il limitada de servidor, ExpressVPN us garanteix obtenir tot el drama sense cap tipus de memòria intermèdia. Hi ha un munt de servidors per triar amb més 3.000 servidors segurs en 94 països, inclosos els EUA.\nPerò ExpressVPN no és senzill per desbloquejar la televisió nord-americana. També ofereix excel·lents funcions de seguretat. Amb Xifrat AES de 256 bits, a sense registres política, an interruptor automàtic, i Protecció contra filtracions DNS / IPv6, la vostra activitat es manté privada i segura.\nConsulteu la nostra Revisió completa ExpressVPN o prova-ho avui amb una Garantia de devolució de 30 dies sense preguntes.\nMireu la Llista Negra de la temporada 7 amb ExpressVPN!\nPer la seva preu modest, NordVPN ofereix una àmplia gamma de funcions. Així com obviant constantment geoblocs, proporciona als usuaris una rendiment de streaming optimitzat gràcies a la seva singularitat Tecnologia DNS de SmartPlay.\nTambé ofereix una de les més àmplies gamma de servidors nord-americans. NordVPN es vanta 5.500 servidors més a tot el món i més de 1.800 als Estats Units. I amb Atenció al client premiat, podeu obtenir ajuda les 24 hores.\nTot i ser una de les opcions més barates, NordVPN inclou protocols de seguretat líders del sector. La seva VPN doble la funció proporciona una segona capa de xifrat mentre que el seu CyberSec programa defen els anuncis i el programari maliciós.\nLlegiu el que han de dir els usuaris reals amb els nostres revisió completa del NordVPN o comenceu a reproduir-vos ara amb una Garantia de devolució de 30 dies.\nMireu la Llista Negra de la temporada 7 amb NordVPN!\nUn dels majors avantatges de CyberGhost és el seu servidors de streaming optimitzats. Amb servidors dedicats per a canals de televisió nord-americans com NBC, veure La llista negra és ràpida, fàcil i eficaç.\nTot i que no és tan ràpid com algunes altres VPN, encara ofereix amplada de banda il·limitada en més de 1.000 servidors nord-americans per a transmissió sense buffer.\nLa vostra activitat de navegació es mantindrà segura gràcies a Encriptació de bits 256-AES tecnologia i una estricta sense registres política. CyberGhost també proporciona programari dedicat a mantenir a la moda els anuncis i el contingut maliciós.\nConsulteu la nostra Revisió completa de CyberGhost o comenceu a transmetre ara la llista negra amb una impressionant Garantia de devolució de 45 dies.\nMireu la Llista Negra de la temporada 7 amb CyberGhost!\nNo heu de ser un espia per evitar les geo-restriccions de NBC. Baixeu una de les nostres VPN recomanades per veure Red i cooperar en acció avui.\nSi voleu gaudir streaming molt ràpid, amplada de banda il·limitada i seguretat expert, ExpressVPN és la nostra millor elecció.\nÉs curiós els geoblocs i com les VPN les obliden? Aquí està tot el que necessiteu saber sobre geoblocatge.\nVoleu obtenir més informació sobre les VPN amb proves gratuïtes? Llegiu el nostre guia útil.\nSi teniu l’ànim d’explotar, feu un cop d’ull a les nostres 6 millors VPN per streaming de pel·lícules.\nPer fi, ha arribat el moment que la saga de la família Lothbrok acabés.\nCobie Smulders torna a estar a les nostres pantalles com a Dex Parios imparable


Una jove de 19 anys ha estat detinguda aquest passat diumenge en un hospital de San Rafael (Mendoza) després d'haver ingressat amb el seu nadó que presentava ferides amb un ganivet a l'esquena i el cap. El nounat va morir i la dona va ser internada al centre sota custòdia policial.\nEls familiars van trobar la jove en estat d'exaltació ferint el seu fill\nSegons Diario Crónica, la mare va donar a llum a casa seva de General Alvear (Argentina) sense que els seus familiars tinguessin coneixement que estava embarassada. En escoltar crits a la seva habitació, van córrer a veure què passava i van trobar la jove en estat d'exaltació ferint el seu propi fill amb un ganivet.\nDe matinada, els familiars van portar la dona i el nadó a l'hospital Teodoro J. Schestakow. Allà, el metge de guàrdia va comprovar les ferides a l'esquena i el cap del nen, provocades amb una arma blanca, i els va enviar a l'hospital San Rafael, on el petit va morir.\nL'explosió d'una bombona destrossa una carnisseria i causa dos ferits


Caixa Laietana guanya 10,66 milions i aconsegueix 13.349 nous clients durant el primer semestre | Diari Maresme\nCaixa Laietana guanya 10,66 milions i aconsegueix 13.349 nous clients durant el primer semestre\nPer Redacció , a Societat 26 d'ag. de 2009\nL’entitat mataronina Caixa Laietana ha guanyat 10,66 milions d’euros durant el primer semestre d’enguany, millorant la ràtio d’eficiència i tots els seus marges. També, la base de clients particulars s’ha vist incrementada en 13.349 nous clients.\nAquest guany econòmic representa un 13,34% menys que al mateix període del 2008, degut a les dotacions efectuades per atendre els paràmetres de prudència recomanades pel Banc d’Espanya i la Confederación Española de Cajas de Ahorros, per a totes les entitats financeres, a causa del deteriorament de la situació econòmica general.\nD’altra banda, el Resultat Recurrent de l’entitat presenta una important millora, pujant un 32,97%. Segons fonts de l’entitat, aquesta millora s’explica pels increments a tots els marges de negoci. El Marge d’interessos presenta un increment d’un 41,11%, així com el marge brut que ho fa en un 31,53% i el d’explotació que puja un 4,68%.\nRacionalització de costos\nLes mesures instaurades els darrers mesos fruit del pla de racionalització de costos han ajudat en bona part a la millora del marge d’explotació. Algunes d’aquestes mesures estan també dins de les que s’anomenen d’estalvi ecològic i millora del medi ambient, com la digitalització de totes les transaccions o les mesures de control de despesa energètica.\nAixí, la ràtio d’eficiència de Caixa Laietana es situà al 45,90%, una molt bona xifra que permet que l’entitat ocupi un excel·lent lloc dins del sector, i més tenint en compte que l’entitat té una dimensió mitjana. Aquesta xifra suposa una millora respecte a la de 31 de desembre, que situava la ràtio en un 46,58%, i que ja llavors estava situada entre les 15 millors del sector. Els recursos administrats han experimentat un creixement de 243,6 milions d’euros, el que representa un increment d’un 3,13% respecte a 31 de desembre. També, durant tot el primer semestre ha posat en marxa la política de contenció de la morositat, la qual es situa a 30 de juny al 4,96%.\nSegons informen les mateixes fonts, fruït de la intensa tasca comercial, la base de clients particulars s’ha vist incrementada en 13.349 nous clients, amb una mitjana de 2,4 productes per client. D’altra banda, a 30 de juny, l’entitat té un total de 274 oficines, 27 d’elles a la Comunitat de Madrid i la resta a Catalunya, amb un col·lectiu de 1.137 empleats.


Receptes – Leftovers\nAmanida de quinoa, remolatxa i formatge\nNeteja bé les remolatxes (sense pelar) i posa-les a bullir en una olla amb abundant aigua. Estaran llestes en aproximadament 25-30 min, fes la prova amb la forquilla i si entra fàcilment, significa que ja estan. Un cop cuites, tira l’aigua i deixa refredar una mica abans de pelar-les. Mentre bullen les remolatxes, renta i … Read more\nCrema de carabassa al curri\nRenta la carabassa, les pastanagues i el porro i talla tot a trossos no gaire grans. Pensa que si els deixes molt grans trigarà a cuinar-se. En una olla (he utilitzat una de ferro colat) posa unes 5 cullerades d’oli d’oliva, després les llavors de comí, el curri en pols, el gingebre pelat i tallat … Read more\nRemenat d’ou i bolets\n11 de maig de 2021 8 de maig de 2021 per admin\nTalla la part inferior de la tija dels bolets. Per a netejar els bolets (depèn una mica de la mena de bolets que utilitzareu, però el més important és no submergir-los en aigua) agafa un drap net i mulla’l bé i amb això neteja el bolet. Si el bolet porta molta terra, la pots netejar … Read more\nPassa molt poc per aigua els bolets, talla la tija, s’asseca bé i talla a trossos petits. Pela, renta i talla la pastanaga i la ceba també a trossos petits. Posa a escalfar una paella a foc mitjà i afegeix un rajolí d’oli d’oliva, de seguida afegeix la ceba i cuina fins que sigui transparent. … Read more\n13 de maig de 2021 20 d'abril de 2021 per admin\nEn un bol, afegeix els plàtans pelats i aixafats amb una forquilla, l’oli de coco, la cullerada de canyella en pols, la sal i barreja tot bé. Comença a incorporar la farina de mica en mica, barrejant amb la llet. Una mica de farina, una mica de llet. Si ho veus necessari, afegeix l’altra ½ … Read more


Les famílies de Sants desallotjades seran reubicades a un espai provisional | betevé Web\nRedacció btvnotícies dijous 10 d'agost, 2017 , 16.25\nEstaran en una pensió fins que siguin atesos al seu centre de serveis socials\nEls veïns del carrer de Sugranyes desallotjats aquest dimecres han arribat, finalment, a un acord amb l'Ajuntament per accedir a un habitatge temporal. Això passa després que aquesta matinada una vintena de persones, que s'havien tancat a la seu del districte de Sants-Montjuïc, fossin expulsades.\nEn l'acord s'estipula que es garantirà que les habitacions tinguin bany a la mateixa estança, sempre que sigui possible. També que, en cap cas no es dividirà cap nucli familiar, si bé pot ser que els allotjaments es trobin en pensions diferents, i sempre s'intentarà que estiguin situades al barri de residència actual. Les famílies seran ateses aquest dijous al CUESB (Centre d'Urgències i Emergències Socials de Barcelona), on se'ls adjudicaran els allotjaments en qüestió. Els veïns hi viuran fins que siguin atesos al seu centre de serveis socials.\nDos desallotjaments en 24 hores\nEls afectats són una dotzena de famílies que vivien al número 9 del carrer de Sugranyes, fins que van ser desallotjades el matí de dimecres. Segons expliquen, el desallotjament els va agafar per sorpresa perquè estaven pendents d'un judici al setembre. Asseguren que havien pagat 1.200 euros per la clau de l'habitatge. De la seva banda, la propietat nega que hagi llogat els pisos i apunta a una màfia immobiliària, que seria qui els hauria donat accés al pis.\nDesprés d'unes 12 hores de converses a la seu del districte, i quan creien que s'hi estarien tota la nit, la Guàrdia Urbana els va desallotjar, segons ha explicat el Grup d'Habitatge de Sants, que dona suport als afectats. Després d'aquest desallotjament, cinc homes van passar la nit en una pensió i la resta es van allotjar a casa de familiars. Els afectats reclamaven no haver d'anar a albergs socials amb els seus fills menors d'edat.\nL'Ajuntament nega que els desallotgés\nDe la seva banda, el govern municipal assegura que "no es va expulsar ningú" i que la Guàrdia Urbana hi era present perquè "és un edifici municipal". Afirmen que els afectats van marxar acompanyats del Centre d'Urgències i Emergències Socials.